78617eca51e4590b7143d30d0a6650c4
### Πού οφείλεται η ακμή;


Πού οφείλεται η ακμή;
larocheposay.gr
2021.04

Στην ακμή, η ορμονική ανισορροπία των ανδρογόνων έχει ως αποτέλεσμα οι σμηγματογόνοι αδένες να υπερπαράγουν μια λιπαρή ουσία, το σμήγμα. Οι ίδιες ορμόνες προκαλούν αυξημένη παραγωγή δερματικών κυττάρων που καλύπτουν τους πόρους. Οι πόροι φράσσονται με ένα μείγμα κυττάρων και σμήγματος, και έτσι μετατρέπονται σε πρόσφορο έδαφος για την αναπαραγωγή βακτηρίων που προκαλούν ακμή. Αυτό οδηγεί στον σχηματισμό διαφόρων ατελειών, από κόκκινα σπυράκια μέχρι φλύκταινες ή βαθιές, επώδυνες κύστεις.



6ea645413fd62de22bcf92f7a324b00a
### Τα αντισυλληπτικά βοηθούν στην αντιμετώπιση της ακμής;


Τα αντισυλληπτικά βοηθούν στην αντιμετώπιση της ακμής;
larocheposay.gr
2021.04

Η ακμή είναι ουσιαστικά ορμονοεξαρτώμενη. Στις γυναίκες, μπορεί να αντιμετωπιστεί με από του στόματος αντισυλληπτικά χάπια που αποκαθιστούν την ορμονική ισορροπία συμβάλλοντας έτσι στη διαύγεια του δέρματος. Επισκεφθείτε τον γιατρό σας για να μάθετε αν μπορείτε να ακολουθήσετε αυτή τη θεραπεία, καθώς δεν είναι κατάλληλη για όλες τις γυναίκες.



cab173c575fecc4fc10d4342fd129bfb
### Πώς μπορώ να απαλλαγώ από τα σημάδια της ακμής;


Πώς μπορώ να απαλλαγώ από τα σημάδια της ακμής;
larocheposay.gr
2021.04

Τα σημάδια της ακμής αντιμετωπίζονται δύσκολα. Υπάρχουν κάποιες θεραπείες που γίνονται στο ιατρείο και θα μπορούσαν να βοηθήσουν, όπως η μικροδερμοαπόξεση, τα χημικά πίλινγκ, το λέιζερ και η μεσοθεραπεία κολλαγονογένεσης με μικροβελόνες (microneedling). Σε άτομα με ατέλειες, ο σχηματισμός σημαδιών ακμής θα πρέπει να προλαμβάνεται εξαρχής με κατάλληλα φάρμακα, όπως αντιβιοτικά ή ισοτρετινοΐνη. Ρωτήστε επίσης τον φαρμακοποιό σας για μια καθημερινή εξειδικευμένη περιποίηση, όπως η σειρά EFFACLAR.



8ceadb53d8545b53bd35669b1eb5c727
### Πώς μπορώ να απαλλαγώ από την ακμή;


Πώς μπορώ να απαλλαγώ από την ακμή;
larocheposay.gr
2021.04

Η ήπια ακμή μπορεί να αντιμετωπιστεί με τις σωστές δερμοκαλλυντικές λύσεις. Καθαρίστε απαλά το δέρμα σας δύο φορές ημερησίως με μικκυλιακό νερό ή αφρώδες τζελ καθαρισμού. Συνεχίστε με προϊόντα καθημερινής περιποίησης που να περιέχουν ενεργά συστατικά όπως σαλικυλικό οξύ, νιασιναμίδη και ολαμινική πιροκτόνη. Αν η παραπάνω ρουτίνα δεν έχει αποτελέσματα, επισκεφθείτε τον δερματολόγο σας για τη συνταγογράφηση φαρμακευτικών αγωγών, όπως ρετινοειδή, αντιβιοτικά και ισοτρετινοΐνη.


